23.2.2023.
HR
Službeni list Europske unije
L 58/1471 KOMISIJA PILOT-PROJEKTI
POGLAVLJE PP 07 — ULAGANJA U LJUDE, SOCIJALNU KOHEZIJU I VRIJEDNOSTI (nastavak) PP 07 22
(nastavak)
PP 07 22 05
(nastavak) — pružiti ciljanu i prilagođenu potporu neovisnim lokalnim i regionalnim medijima i medijima zajednice koji već jesu ili će uskoro postati „medijske pustinje”.
Potpora bi trebala biti usmjerena na usvajanje ili uključivanje novih tehnologija kao što su umjetna inteligencija, podaci i slično u lokalnim i regionalnim medijima te medijima zajednice za što taj sektor još nije spreman.
PP 07 23
2023
PP 07 23 01
Pilot-projekt – Europski televizijski i informativni portal namijenjen građanima za prijenos, pretraživanje i prijevod europskih televizijskih i informativnih videosadržaja te političkih dokumentarnih filmova koje produciraju ili prenose akreditirane javne i privatne medijske kuće u državama članicama.
Iznosi (Diferencirana odobrena sredstva) Odobrena sredstva 2023.
Obveze
2 500 000
Odobrena sredstva 2022.
Plaćanja
Obveze
Plaćanja
Realizacija 2021.
Obveze
Plaćanja
625 000
Napomene
Funkcionalna javna sfera ključna je za svaku demokraciju.
Međutim, digitalnom javnom sferom u Europi trenutačno dominira nekoliko moćnih korporacija sa sjedištem izvan Europe.
Cilj je pilot-projekta „Europski televizijski i informativni portal namijenjen građanima” doprinijeti funkcionalnoj javnoj sferi koja građanima pruža jedinstvenu platformu za prijenos dostupnu diljem Europe i pristup visokokvalitetnim vijestima i dokumentarnim filmovima, u skladu s europskim vrijednostima i nužnima za sudjelovanje u europskoj demokraciji, preko granica i u vlastitoj državi članici.
U tu će se svrhu stvoriti jedinstvena platforma za prijenos televizijskih i informativnih videosadržaja, koja će biti izravno dostupna europskoj publici i građanima, čime će im se omogućiti pretraživanje svih sadržaja koje pružaju javni i privatni registrirani mediji u državama članicama i osigurati podnaslovi tih vijesti i dokumentarnih filmova na svim jezicima Unije.
Europski televizijski i informativni portal namijenjen građanima neće biti televizijska postaja, već neutralna platforma u temeljnom smislu te riječi.
Stoga neće pružati uredničke usluge te će biti isključivo usmjeren na infrastrukturu i tehnologiju jer će sadržaj koji će se prenositi na portalu biti dostupan iz bogate i raznolike vlastite produkcije vijesti i dokumentarnih filmova iz mnogih registriranih medija u državama članicama.
U tu će svrhu nastojati uspostaviti tehnološko partnerstvo i partnerstvo za sadržaj među zainteresiranim medijskim akterima u državama članicama.
Iako postoji niz mjera Unije usmjerenih na jačanje uredničkih kapaciteta i stvaranje sadržaja, ovim se pilot-projektom nastoji riješiti još jedan aspekt.
Portal će biti namijenjen građanima i biti neutralan u smislu da neće donositi uredničke odluke o sadržaju koji pružaju javni i privatni akreditirani mediji država članica.
Sadržaj koji generiraju korisnici i neovisni autori bit će dostupan na platformi od samog početka, u slučajevima kada su taj sadržaj prethodno prenijeli javni ili privatni akreditirani mediji u Uniji.
U drugoj fazi trebalo bi osmisliti i testirati postupke i pravila kako bi se sadržaju neovisnih autorima i sadržaju koji generiraju korisnici omogućio izravan doprinos portalu, pri čemu se zadržava načelo da portal ne provodi uredničku kontrolu.
To je načelo ključno za osiguranje kvalitete, pouzdanosti i neovisnosti portala, kao i njegova neutralnost.
Akreditiran sadržaj bit će uklonjen iz prijenosa na portalu samo ako ne bude u skladu s načelima koja se odnose na vrijednosti Unije te će se uspostaviti potrebni mehanizmi za zaštitu neovisnosti sadržaja.